ইংরেজি ধ্বনিতত্ত্ব
ইংরেজি ধ্বনিতত্ত্ব (ইংরেজি: English phonology) বলতে কথ্য ইংরেজি ভাষায় ব্যবহৃত যাবতীয় ধ্বনির বিবরণ, এগুলির উচ্চারণ ও ব্যবহারবিন্যাসের আলোচনাকে বোঝায়। অন্যান্য ভাষার মতোই ইংরেজি ভাষার উচ্চারণগত বৈচিত্র্য ব্যাপক, অবশ্য বিভিন্ন ইংরেজি উপভাষার ধ্বনিব্যবস্থা অনেকটা একইরকম। বেশিরভাগ উপভাষায় শ্বাসাঘাতহীন শব্দাংশে স্বরধ্বনির লঘুকরণ লক্ষ করা যায়। এছাড়া বেশিরভাগ উপভাষা এক জটিল ধ্বনিব্যবস্থার মাধ্যমে ঘোষ ও অঘোষ ব্যঞ্জনধ্বনির মধ্যে পার্থক্য করে।